  Анжелика Тихонова корреспондент Удмуртиысь каръёсысь школаосын ужась 196 егит дышетӥсьёс одӥг пол висъяськись тыронъёсты басьтозы. Нырысетӥ ар ужамзы понна 40 сюрс манет сётозы. Со сярысь элькунысь дышетонъя но тодосъя министерство ивортэ. Дышетӥсьёслы тыриськонъёслы элькун коньдэтысь 7 миллион 840 сюрс манет висъязы Удмуртиысь дышетонъя но тодосъя министерствое оглом 199 куриськонъёс вуизы. 20-тӥ шуркынмонэ нимысьтыз ӧри ваньзэ соосты эскериз но 196-зэ умоен лыдъяз. Ужкагазъёсты ӧжытэзтэк 100 процентлы шонер быдэстӥзы. Сыӵе луонлык егит дышетӥсьёсын ялан кусып воземенымы кылдӥз. Дышетонъя но тодосъя улосвыл министерствое трос вазиськонъёс вуизы. Министерствоысь ӧнерчиос вазиськисьёслы телефон пыр валэктонъёс сётъязы, озьы ик вань ивор удысэтлэн сайтаз поттэмын вал но ивортодэт вӧлмытӥсьёс пыр ивортон уж мынӥз Ольга Карпова, Удмуртиысь дышетонъя но тодосъя министерствоысь валтӥсь ӧнерчи-экспертТодэ вайытом, шоръёзо но вылӥ ӧнер дышетсконниосты йылпумъям егитъёслы ватсаса кун юрттэт сётыны кичӧлтонэн Удмуртилэн тӧроез Александр Бречалов потӥз. Юрттэт улосвыламы школаосын ужасьёслы кулэяськонэз кулэстон понна чакламын. Со сярысь воштӥськонъёсты катрадлыке туэ пӧсьтолэзе пыртӥзы. Выльдӥськонъёсъя кун юрттэт басьтыны каръёсысь дышетон юртъёсы 2018-тӥ арын 1-тӥ гудырикошконысен интыяськем егит ӧнерчиос быгато. Куриськонъёсты таяз арын куарусёнысен кутыны кутскизы. Со сяна, 2019-тӥ арын 40 сюрс, 60 сюрс, 80 сюрс манет тыр одӥг пол тыриськись коньдонэз гуртъёсы ужаны интыяськем 377 егит ӧнерчиос нырысетӥ, кыкетӥ но куинетӥ арзэ ужамзы понна басьтӥзы. Гуртъёсысь егит ӧнерчиослы юрттэт сётон понна 22 миллион манет пала висъязы.  Тодэ вайытом, 2020-тӥ арын Удмуртиын «Земский учитель» федерал программа ужаны кутскоз. Тегъёс: Ижкар егитъёс Удмуртия коньдон дышетӥсьёс Дышетонъянотодосъяминистерство 100ар  